Die kleinflamink is 'n spesie in die flaminkfamilie wat in Afrika, Pakistan en Noordwes Indië voorkom. Alhoewel dit die volopste van die flaminkspesies is, is die bevolking steeds kwesbaar vir bedreiging. Die meeste van die vere is pient-wit. Die duidelikste verskil van die Grootflamink is die addisionele swart op die snawel. Dié flamink eet hoofsaaklik die alge Spirulina plantensis, wat voorkom in mere met 'n baie hoë sout gehalte. Hulle snawels is goed aangepas vir klein voedsel items. Soos die meeste flaminke word 'n enkele kalk-wit eier gelê op 'n klein modderhoop. Die kleinflamink kom voor in Afrika, hoofsaaklik in die Groot Skeurvallei en in die noord-weste van Indië. In Suid-Afrika broei die flamink by Kamferdam digby Kimberley. Dit is die kleinste van die flamink spesies. Engelse naam: Lesser Flamingo Wetenskaplike naam: Phoenicopterus minor Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name BirdLife International (2008). Phoenicopterus minor. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 17 April 2009.